| Leelee Sobieski |
| --- |
|  |
|  |
|  |
| Tikras vardas | Liliane Rudabet Gloria Elsveta Sobieski |
|  |
| Gimė | 1983 m. birželio 10 d. (40 metų) Niujorkas |
|  |
| Šalis |  JAV |
|  |  |
|  |  |
|  |  |
|  |  |
|  |  |
|  |
|  |  |
|  |  |
| Žymesni vaidmenys |
| Žana d'Ark„Joanna d‘Arc" (1999 m.) Toša Altman„Pasipriešinimas" (2001 m.) |
| Apdovanojimai |
| Auksinio gaublio nominacijos (2000 ir 2002 m.) |

**Lili Sobieski** (g. 1983 m. birželio 10 d.) – JAV aktorė, 1999 m. nominuota Emmy už TV filmą „Joanna d‘Arc" ir du kartus Auksiniam gaubliui už TV filmus „Joanna d‘Arc" ir „Pasipriešinimas".

Šeima
-----

Lili gimė Niujorke, filmų prodiuserės ir scenarijų autorės Elizabeth Sobieski ir prancūzų dailininko bei buvusio aktoriaus Jean Sobieski šeimoje. Ji taip pat turi jaunesnį brolį Robertą. 

Vienas iš aktorės vardų Liliane yra nuo senelės iš tėvo pusės, Elsveta yra lenkiškos vardo Elžbieta versija, nes tėvas turi lenkiškų ir šveicariškų šaknų. Senelis iš motinos pusės, Robertas Solomonas, buvo JAV NAVY kapitonas, žydas ir Lili ne kartą tvirtino, kad „didžiuojasi savo žydiškomis šaknimis".

2001 m. Sobieski baigė Trevor Day School ir įstojo į Browno universitetą studijuoti menų bei literatūros.

Karjera
-------

Į kiną ji pateko po to, kai privačios mokyklos kavinėje 1994 m. ją pastebėjo talentų medžiotojas. Po keleto pokalbių ji pretendavo į Klaudijos vaidmenį filme „Interviu su vampyru", tačiau šis atiteko aktorei Kirsten Dunst. 

Tais pačiais metais Sobieski gavo vaidmenį TV filme „Reunion", o kitais metais – pagrindinį vaidmenį TV filme „A Horse for Danny". Vėliau jai teko didelis vaidmuo komedijoje „Iš džiunglių į džiungles", kuriame ji vaidino aktoriaus Martino Shorto dukrą.

1998 m. ekranuose pasirodęs fantastinis filmas „Gilus sukrėtimas" pasaulyje uždirbo beveik 350 mln. JAV dolerių, o jame vaidinusi Sobieski, kaip ir kiti aktoriai, sulaukė dėmesio ir postūmio karjeroje. Tais pat metais ji gavo vaidmenį filme „A Soldier‘s Daughter Never Cries", už kurį sulaukė kritikų pagyrų ir Čikagos filmų kritikų asociacijos nominacijos kaip geriausia jauna aktorė.

1999 m. ji kartu su Drew Barrymore vaidino komedijoje „Dar nebučiuota" bei šiuolaikinę Lolitą Stenlio Kubriko filme „Plačiai užmerktos akys" su Tom Cruise ir Nicole Kidman. Tais pačiais metais pagrindinis vaidmuo TV filme „Žana d"Ark" pelnė jai Auksinio gaublio nominaciją.

2001 m. Sobieski pelnė antrą Auksinio gaublio nominaciją už vaidmenį filme „Pasipriešinimas". Tais pat metais ji vaidino nuotykių filme „Joyride" bei trileryje „Stiklo namai" su Diane Lane, bet juosta nesulaukė populiarumo, priešingai nei mažo biudžeto drama „My First Mister", kurioje Sobieski vaidmuo buvo liaupsinamas kritikų.

2002 m. nepriklausomų kūrėjų filmas „L‘Idole" atidarė Toronto kino festivalį. Po metų ji pasirodė mini seriale „Les Liaisons dangereuses", kuriame taip pat vaidino Catherine Deneuve ir Rupert Everett, o 2005 m. atliko vaidmenį seriale „Hercules".

Sobieski nevengė vaidinti įvairių žanrų juostose: 2006 m. ji nusifilmavo eksperimentiniame filme „Lying", nepriklausomų kūrėjų komedijoje „Walk Over Me" (2008 m.), siaubo filmuose „In a Dark Place" bei „The Wicker Man" su Nicolas Cage, dramoje „Heavens Fall", trileryje su Al Pacino „88 minutės" bei fantastinėje juostoje „In the Name of the King: A Dungeon Siege Tale", sukurtoje pagal „Dungeon Siege" video žaidimą. Už vaidmenį pastaruosiuose dviejuose filmuose ji 2008 m. buvo nominuota Auksinei avietei kaip blogiausia aktorė.

2009 m. Sobieski atliko epizodinį vaidmenį biografinėje kriminalinėje dramoje „Public Enemies", o 2010 m. – pagrindinį vaidmenį romantinėje komedijoje „Ieškant palaimos" apie savo filmą svajojančią sukurti merginą, kuri tikslui pasiekti įsidarbina pornografijos kūrėjų studijoje.

Be kino filmų, kaip kviestinė aktorė ji taip pat filmavosi ir TV serialuose „Drop Dead Diva", „The Good Wife" ir „NYC 22".

Asmeninis gyvenimas
-------------------

2009 m. gegužę ji susižadėjo su mados dizaineriu Adamu Kimmeliu, už kurio ištekėjo liepos 17 d. Aktorė tvirtina, kad iki vedybų ji išsaugojo savo nekaltybę: „- Manau, kad prarasti nekaltybę būnant 26 yra vėlai, bet man buvo svarbu išlikti nekaltai iki vedybų. Tai nesusiję su religija ar kažkuo panašiais dalykais, tiesiog todėl, kad nekaltybė buvo brangiausia dovana, kurią aš galėjau padovanoti vyrui ir norėjau būti tikra, kad dovanoju tą tinkamam žmogui."

Gruodžio mėnesį jie susilaukė dukters Louisanna Ray Kimmel.

Aktorė laisvai kalba prancūziškai. Jos tėvas Jeanas Sobieskis šiuo metu gyvena Prancūzijoje.

Filmografija
------------

| Metai | Originalus pavadinimas | Vaidmuo |
| --- | --- | --- |
| 1995 | A Horse for Danny | Danny Bara |
| 1997 | Jungle 2 Jungle | Karen |
| 1998 | Deep Impact | Sarah Hotchner |
| 1998 | A Soldier's Daughter Never Cries | Charlotte Anne "Channe" Willis |
| 1999 | Never Been Kissed | Aldys Martin |
| 1999 | Joanna d’Arc | Joanna d’Arc |
| 1999 | Plačiai užmerktos akys | Milich’s Daughter |
| 2000 | Here on Earth | Samantha 'Sam' Cavanaugh |
| 2001 | My First Mister | Jennifer |
| 2001 | Joy Ride | Venna Wilcox |
| 2001 | The Glass House | Ruby Baker |
| 2001 | Pasipriešinimas | Tosia Altman |
| 2002 | L’Idole | Sarah Silver |
| 2002 | Max | Liselore von Peltz |
| 2003 | Les Liaisons dangereuses | Cécile de Volanges |
| 2005 | Hercules | Deianeira |
| 2006 | Lying | Sarah |
| 2006 | Heavens Fall | Victoria Price |
| 2006 | In a Dark Place | Anna Veigh |
| 2006 | The Wicker Man | Sister Honey |
| 2006 | The Elder Son | Lolita |
| 2007 | Walk All Over Me | Alberta |
| 2007 | In the Name of the King: A Dungeon Siege Tale | Muriella |
| 2008 | 88 Minutes | Lauren Douglas |
| 2009 | Ieškant palaimos | Jody Balaban |
| 2009 | Night Train | Chloe |
| 2009 | Public Enemies | Polly Hamilton |
| 2010 | Acts of Violence | Olivia Flyn |
| 2012 | Branded | Abby |
|

Šaltiniai
---------

1. ↑
2. ↑  „Girl, uninterrupted". *Los Angeles Magazine*. 2001. Suarchyvuotas originalas 2006-09-13. Nuoroda tikrinta 2006-08-23. `{{cite web}}`: Nežinomas parametras `|dead-url=` ignoruotas (`|url-status=` suggested) (pagalba)
3. ↑  „Leelee Sobieski Biography (1982-)". *Theatre, Film, and Television Biographies*. 2003. Nuoroda tikrinta 2008-05-12.
4. ↑  „America Online: Deep Impact". *LeeleeSobieski.com*. Nuoroda tikrinta 2006-08-23.
5. ↑  Strauss, Bob (1999-04-09). „Leelee's magic moment: 16-year-old Sobieski tackles teen life in *Never Been Kissed*, sainthood in TV's *Joan of Arc*". Los Angeles Daily News. Suarchyvuotas originalas 2013-07-19. Nuoroda tikrinta 2010-08-13. `{{cite news}}`: Cite has empty unknown parameter: `|coauthors=` (pagalba); Nežinomas parametras `|dead-url=` ignoruotas (`|url-status=` suggested) (pagalba)
6. ↑  „Leelee Sobieski's Sobering Take on Terror". Jewish Exponent. 2001-11-01. Suarchyvuotas originalas 2012-11-04. Nuoroda tikrinta 2007-12-10. `{{cite news}}`: Nežinomas parametras `|dead-url=` ignoruotas (`|url-status=` suggested) (pagalba)
7. ↑  „The Jewish Journal". *The Film No One Wanted*. Suarchyvuotas originalas 2012-08-06. Nuoroda tikrinta 2006-08-23.
8. ↑  Grigoriadis, Vanessa. „Little Leelee". *New York Magazine*. Nuoroda tikrinta 2010-11-11.
9. ↑  Levy, Emanuel (1998-09-03). „Variety Reviews - A Soldier's Daughter Never Cries". Variety.com. Nuoroda tikrinta 2010-11-20.
10. ↑  Croatto, Pete. „My First Mister". Filmcritic.com. Suarchyvuotas originalas 2011-05-10. Nuoroda tikrinta 2010-11-22.
11. ↑  „Hercules". EW.com. 2005-01-17. Suarchyvuotas originalas 2009-04-21. Nuoroda tikrinta 2010-11-20.
12. ↑  „Leelee Sobieski - Virgin Until Age 26". WTM.org. 2011-05-11. Suarchyvuotas originalas 2014-02-02. Nuoroda tikrinta 21 January 2014.
13. ↑  „Leelee Sobieski Welcomes Daughter Louisanna Ray". *People*. 2009-12-18. Suarchyvuotas originalas 2013-01-18. Nuoroda tikrinta 2013-02-10. `{{cite news}}`: Nežinomas parametras `|dead-url=` ignoruotas (`|url-status=` suggested) (pagalba)

Nuorodos
--------

* IMDb profilis


|  |  |
| --- | --- |
|  | **Vikiteka: Leelee Sobieski** – vaizdinė ir garsinė medžiaga  |